Държавен вестник, бр. 59, 2016 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  59
Раздел II
Алтернативно разрешаване на спорове
Чл. 64. Потребителите имат право да сези­
рат секторна помирителна комисия, разглежда­
ща спорове в областта на финансовите услуги, 
създадена по реда на глава девета, раздел III 
от Закона за защита на потребителите, когато 
са нарушени техните права и законни интереси 
при предоставянето на кредит за недвижим 
имот, съответно при посредничеството за 
предоставяне на такива кредити.
Чл. 65. При разглеждане на трансгранич­
ни спорове по предоставяне на кредити за 
недвижими имоти секторната помирителна 
комисия, разглеждаща спорове в областта 
на финансовите услуги, си сътрудничи със 
съответните компетентни органи за алтер­
нативно решаване на спорове на другите 
държави членки, като обменя информация и 
становища с тях.
Г л а в а  с е д е м н а д е с е т а
КОНТРОЛ
Раздел I
Общи правила
Чл. 66. Контролът по този закон се осъщест­
вява от КЗП към министъра на икономиката, 
с изключение на изискванията на глава пета, 
чл. 47 – 49 и глава тринадесета, контролът за 
спазването на които се упражнява от БНБ. 
Чл. 67. (1) За осъществяване на контрола 
по изпълнение на закона председателят на 
КЗП оправомощава със заповед длъжностни 
лица от администрацията є.
(2) При изпълнение на служебните си за­
дължения длъжностните лица по ал. 1 имат 
право:
1. на достъп до всички документи, свързани 
пряко или косвено с нарушение на този закон;
2. да разпоредят на всяко длъжностно лице 
да предостави сведения за нарушения на този 
закон, които са му известни;
3. да извършват проверки на място;
4. да привличат експерти;
5. да съставят актове за установяване на 
нарушения.
(3) При изпълнение на служебните си 
задължения длъжностните лица по ал. 1 са 
длъжни да опазват служебната, банковата, 
професионалната или търговската тайна и 
да не разгласяват данни от проверките преди 
тяхното приключване, както и да не използват 
информацията, получена в хода на проверката, 
извън целта и предназначението на проверката.
(4) Председателят на КЗП има право да:
1. разпореди писмено на нарушителя да 
преустанови нарушението на този закон и 
ако е необходимо, да направи разпореждането 
обществено достояние;
2. изиска от нарушителя да декларира, че 
ще преустанови нарушението;
3. поиска заличаване от регистъра по чл. 51 
в случаите на наложени административни 
наказания за две или повече нарушения или 
за грубо нарушение на този закон.
Чл. 68. (1) Упражняването на контрол 
по спазване на изискванията на глава пета, 
чл. 47 – 49 и глава тринадесета се осъществява 
от длъжностни лица, оправомощени със запо­
вед от подуправителя, ръководещ управление 
„Банков надзор“ на БНБ.
(2) Лицата по ал. 1 имат право:
1. на свободен достъп в служебните по­
мещения и информационните системи на 
кредиторите и кредитните посредници;
2. да изискват документи и да събират 
сведения във връзка с изпълнението на въз­
ложената задача;
3. да извършват насрещни проверки и 
проверки на място;
4. да присъстват на заседанията на управи­
телните и контролните органи на кредиторите 
и кредитните посредници – юридически лица;
5. да изискват копия от документи, заве­
рени от кредитните посредници – физически 
лица, съответно от лицата, които управляват 
и представляват кредиторите и кредитните 
посредници – юридически лица, или от упъл­
номощено от тях лице, и да определят срока 
за представянето им;
6. да изискват обяснения от кредиторите 
и кредитните посредници, от техните пред­
ставители или служители.
Чл. 69. Кредиторите и кредитните по­
средници – обект на проверка за спазване 
изискванията на този закон, са длъжни да 
осигуряват на длъжностните лица по чл. 67, 
ал. 1 и по чл. 68, ал. 1:
1. достъп до служебните помещения;
2. необходимите документи, информация и 
съдействие, изисквани за целите на проверките 
по чл. 67, ал. 2, т. 3 и по чл. 68, ал. 2, т. 3, 
както и да се въздържат от действия, които 
биха могли да попречат на провеждането им.
Раздел II
Принудителни административни мерки
Чл. 70. (1) Когато КЗП установи, че ре­
кламата на кредит е в нарушение на чл. 11, 
председателят на комисията издава заповед, с 
която спира разпространението на рекламата.
(2) Председателят на КЗП може да задължи 
рекламодателя да докаже верността на съдър­
жащите се в рекламата твърдения, както и да 
разпореди представянето на доказателствата 
да се извърши в определен от него срок.
Чл. 71. Когато БНБ установи, че са налице 
обстоятелствата по чл. 55, ал. 3, т. 4 и 5 или 
са нарушени изискванията за предоставяне 
на информация, определени с наредбата по 
чл. 51, ал. 3, БНБ издава разпореждане за 
преустановяване на нарушението.